Official Journal L 328 , 22/12/1999 P. 0062 - 0064



NARIADENIE KOMISIE (ES) č. 2740/1999 z 21. decembra 1999, ktoré určuje podrobné pravidlá pre uplatnenie nariadenia Rady (ES) č. 1447/1999 zriaďujúce zoznam typov správania, ktoré vážne porušujú pravidlá Spoločnej politiky rybného hospodárstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1447/1999 z 24. júna 1999 zriaďujúce zoznam typov správania, ktoré vážne porušujú pravidlá Spoločnej politiky rybného hospodárstva1, najmä na jeho článok 2 ods. 4, (1) keďže podľa článku 2 ods. 1 nariadenia (ES) č. 1447/1999 musia členské štáty oznamovať prípady správania, ktoré vážne porušujú pravidlá Spoločnej politiky rybného hospodárstva zistené monitorovacími orgánmi členských štátov a musia poskytovať informácie týkajúce sa opatrení podniknutých správnymi a/alebo súdnymi orgánmi; (2) keďže by sa mali špecifikovať podrobnosti informácií, ktoré sa majú oznamovať, termíny takýchto oznámení a používaná forma; (3) keďže podľa článku 2 ods. 2 nariadenia (ES) č. 1447/1999 musí Komisia informácie, ktoré prijíma od členských štátov, sprístupniť Rade, Európskemu parlamentu a Poradnému výboru pre rybné hospodárstvo; (4) keďže sa musia ustanoviť podrobné pravidlá sprístupňovania uvedených informácií týmto úradom; (5) keďže opatrenia ustanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 1. Členské štáty musia oznamovať Komisii elektronickou cestou podľa špecifického čísla prípadu všetky prípady správania, ktoré vážne porušujú pravidlá Spoločnej politiky rybného hospodárstva, zistené monitorovacími orgánmi členských štátov a boli predmetom oficiálnej správy, špecifikujúc povahu takéhoto porušenia v súlade s typológiou určenou v článku 1 nariadenia (ES) č. 1447/1999 a musia poskytnúť podrobnosti porušenia v súlade s modelom definovaným v prílohe I s použitím kódov uvedených v prílohe II. 2. Oznámia Komisii všetky opatrenia ktoré podnikli, prijaté rozhodnutia (vrátane všetkých prípadov) a druh uložených trestov v konkrétnych prípadoch. 3. Členské štáty pošlú Komisii tieto informácie po prvýkrát pred 31. marcom 2001 za rok 2000 a potom do 31. marca každý rok za predchádzajúci kalendárny rok. 4. Výročná správa členských štátov musí obsahovať všetky vážne porušenia uvedené v odseku 1, ktoré boli zistené v predchádzajúcom roku a porušenia zistené skôr, ale o ktorých sa rozhodlo v predchádzajúcom roku, teda zmenu dokumentov. 5. Formát hlásenia príslušných informácií elektronickou cestou sa určí po konzultáciách s členskými štátmi a Komisiou. Článok 2 Komisia predloží Rade, Európskemu parlamentu a Poradnému výboru pre rybné hospodárstvo všeobecný prehľad informácií podľa členských štátov o informáciách prijatých od členských štátov podľa článku 1, najneskôr do 1. júna každý rok. Článok 3 Toto nariadenie nadobúda účinnosť siedmy deň po jeho uverejnení v Úradnom vestníkuEurópskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21.12.1999 Za Komisiu Franz Fischler člen Komisie PRÍLOHA I ČLENSKÝ ŠTÁT Rok: Zistené prípady Typ opatrení Rozhodnutie Popis trestu Zistené prípady Typy priestupkov a podrobnosti (dátum, zóna/prístav, vlajka/národnosť) Dátum Administratíva áno/nie väzenie áno/nie odvolanie áno/nie Prvá inštancia Iná inštancia Dátum Dátum Pokuta (EUR) Zrušenie licencie/povolenia rybolovu/iného oprávnenia Zadržanie (prosím špecifikovať) Iné (prosím špecifikovať) Ak pozastavené: trvanie v mesiacoch Dočasné trvanie v dňoch Trvalé PRÍLOHA II Kódy pre oznamovanie typov správania, ktoré vážne porušujú pravidlá spoločnej politiky rybného hospodárstva Kód Typ správania A1 Bránenie inšpektorom pre rybolov v ich činnosti pri kontrole súladu s uplatniteľnými pravidlami Komisie A2 Falšovanie, zatajovanie, ničenie alebo ovplyvňovanie dôkazov, ktoré by sa mohli použiť pre vyšetrovanie alebo pre právne kroky B1 Bránenie v práci pozorovateľom, ktorí vykonávajú svoje povinnosti pri sledovaní zhody s uplatniteľnými pravidlami Komisie ustanovenými v práve Komisie C1 Chytanie rýb bez licencie pre rybolov, povolenia k rybolovu alebo bez akéhokoľvek potrebného oprávnenia vydaného členským štátom alebo Komisiou C2 Chytanie rýb s ktorýmkoľvek s uvedených dokumentov, ktorých obsah bol sfalšovaný C3 Falšovanie, vymazávanie alebo ukrývanie identifikačných znakov rybárskeho plavidla D1 Používanie alebo držanie na palube zakázaného rybárskeho výstroja alebo náčinia s vplyvom na výber výstroja D2 Používanie zakázaných metód rybolovu D3 Neuviazanie alebo neuloženie rybárskeho výstroja, používanie ktorého je v určitých oblastiach zakázané D4 Priamy rybolov alebo držanie na palube druhov, ktoré sú v moratóriu alebo ich je zakázané loviť D5 Neoprávnené lovenie v zónach, kde je to zakázané alebo v čase, keď je to zakázané D6 Porušenie predpisov o minimálnej veľkosti D7 Porušenie predpisov a postupov vzťahujúcich sa na prekládku a rybolovných činností, v ktorých sú zainteresované dve alebo viac plavidiel E1 Falšovanie alebo nezaznamenanie údajov do lodného denníka, dokladov pre vykládku, účtov, preberacích protokolov a dopravných dokumentov, porušenie povinnosti držania alebo predloženia týchto dokumentov E2 Ovplyvňovanie satelitného monitorovacieho systému plavidiel E3 Úmyselné porušovanie predpisov spoločenstva o diaľkovom prenose pohybov rybárskych plavidiel a o údajoch o produktoch rybolovu skladovaných na palube rybárskych plavidiel E4 Neplnenie uplatniteľných kontrolných predpisov kapitánom rybárskeho plavidla tretej krajiny alebo jeho zástupcom pri lovení vo vodách spoločenstva F1 Vylodenie produktov rybolovu, ktoré nie je v súlade s predpismi spoločenstva o kontrole a uplatňovaní F2 Skladovanie, spracovávanie, umiestňovanie na trhu alebo doprava produktov rybolovu, ktoré nevyhovujú platným normám trhu, predovšetkým týkajúcich sa minimálnej veľkosti 1 Ú. v. ES L 167, 2.7.1999, s.5.